# name
Nou Cercador de recursos electrònics. Març 2008

# metadata.dc.description[].value
Imatge utilitzada per fer publicitat de novetats  del CRAI de la Universitat de Barcelona - Vitrina Març 2008

# metadata.dc.description.abstract[].value
El 18 de febrer de 2008, s’implementa per als usuaris de les biblioteques del CRAI de la UB un sistema de multicerca als recursos electrònics de la UB anomenat ReCercador, amb la voluntat d’agilitzar la recuperació de la informació, facilitar la integració dels recursos i potenciar-ne el seu ús. El ReCercador, basat en el programari MetaLib de l'empresa Ex Libris, ofereix diverses funcionalitats que poden ser de gran utilitat. En primer lloc el programa ofereix un únic punt d’accés per localitzar de manera ràpida i eficient els diferents recursos electrònics que ofereixen les biblioteques, com són les bases de dades, els portals de revistes, o les revistes electròniques. Una altra funcionalitat del programa permet fer cerques simultànies a diferents recursos (bases de dades i portals de revistes) sempre que aquests ho permetin, en una única interfície de cerca i sense haver d’entrar a la pàgina del recurs. Per utilitzar aquesta opció, l’usuari té uns grups temàtics predefinits per la biblioteca on pot fer cerques ràpides, però se’n pot crear de nous dins l'espai personal, segons les pròpies necessitats. El ReCercador també permet la personalització de les cerques i dels resultats obtinguts en l'anomenat 'El meu espai'. Cada usuari pot confeccionar grups de cerca propis, crear una llista de bases de dades i revistes electròniques preferides, guardar les referències, fer alertes, i personalitzar la pàgina amb la llengua que vulgui i de la manera com vulgui veure els resultats. Per entrar en aquest espai personal, l'usuari s'ha d'identificar amb el seu codi i contrasenya institucional i si ho fa des de fora de la UB, ha de configurar prèviament el navegador per accedir al servidor proxy. Aquest sistema de multicerca, en la seva funció aglutinadora de recursos, integra també el cercador de revistes electròniques i localitzador d'articles SFX, amb tots els avantatges que això suposa.

# metadata.dc.rights[].value
cc-by (c) Universitat de Barcelona. CRAI, 2008

# metadata.dc.title[].value
Nou Cercador de recursos electrònics. Març 2008